
Ministru kabineta rīkojums Nr. 323
Rīgā 2025. gada 3. jūnijā (prot. Nr. 22 15. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai (Pārtikas un veterinārajam dienestam) finansējumu, kas nepārsniedz 190 000 euro, lai iegādātos iekārtas valsts robežu šķērsojošā autotransporta dezinfekcijai un īstenotu nepieciešamos drošības pasākumus valsts pasargāšanai no dzīvnieku infekcijas slimības – mutes un nagu sērgas. 
· 2. Zemkopības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam finansējumam.

